fi fi fi fi fi fi fi fi en fi fi fi fi fi fi en fi en fi en fi fi fi fi fi en fi en fi en fi en fi fi fi en fi en fi en fi fi fi fi fi fi fi fi en fi en fi en fi en fi en fi fi fi fi fi fi en fi fi
LUENNOT JA KOULUTUSPÄIVÄT - KOIRAPALVELU BALANSSI
Oletko kiinnostunut järjestämään luennon tai koulutuspäivän? Tulen mielelläni luennoimaan ja kouluttamaan myös muille paikkakunnille! Alla esimerkit valmiista aihekokonaisuuksista. Luennot ja koulutuspäivät voidaan myös halutessanne räätälöidä toiveidenne mukaan! Kysy tarjous sähköpostitse osoitteesta koirapalvelubalanssi@gmail.com
Hoitotoimet hauskaksi: Koiran kanssa yhteistyössä!
Miten tehdä hoito- ja käsittelytoimista ja niiden harjoittelusta sekä koiralle, että omistajalle mukavaa yhteistä tekemistä? Tähän saat vinkkejä Hoitotoimet hauskaksi -luennolta & koulutuspäivästä! Pelkän luennon kesto noin 2 tuntia. Koulutuspäivän kesto noin 6 tuntia (sis. luento sekä koirakkopaikat maksimissaan kuudelle koiralle, jokaisella harjoitusaikaa yhteensä noin 30 min).
-Omaehtoisuus ja vuorovaikutteisuus koirankouluttamisessa
-Hyödylliset perus- ja tukitaidot hoito- ja käsittelytoimien harjoittelussa
-Hoito- ja käsittelytoimien harjoittelu askel askeleelta
-Kohdetyöskentely ja starttinappulakäytökset avuksi harjoitteluun
-Koiralle aiheutuvan stressin minimoiminen tilanteissa, kun toimenpide on vain pakko tehdä
Koirakkopaikalle tulijat saavat itse valita, mitä hoito- ja käsittelytoimenpiteisiin liittyviä taitoja haluavat omalla harjoitusajallaan harjoitella. Mukaan ovat tervetulleita kaiken ikäiset ja tasoiset koirat. Huomioithan kuitenkin, että koirakkopaikalle osallistuvan koiran tulee pystyä harjoittelemaan vieraiden ihmisten läsnä ollessa ja odottamaan rauhassa omaa vuoroaan esimerkiksi autossa.
Luennoitsijana & kouluttajana Koirapalvelu Balanssin Anni Saarela (eläintenkouluttaja AT). Anni työskentelee päätoimisesti koirien hyvinvoinnin ja kouluttamisen parissa, keskittyen erityisesti erilaisiin koirien käytöshaasteisiin sekä niin arjessa kuin eri harrastuslajeissakin tärkeisiin perustaitoihin.
Käsittelytoimenpiteisiin liittyen on Anni suorittanut oman koiransa, sk collie Pontuksen kanssa Cooperative Care -sertifikaatin (lisätietoja: cooperativecarecertificate.com) ykkös-, kakkos- ja kolmostasot (CCC1-CCC3), jotka mittaavat koirakon osaamista hoito- ja käsittelytoimenpiteiden kouluttamisessa koiraystävällisin, palkitsemiseen perustuvin metodein.
Se, miten hoito- ja käsittelytoimet arjessa sujuvat ja miten ne koiralle opetetaan vaikuttavat suuresti niin koiran kokonaisvaltaiseen hyvinvointiin kuin myös koiran ja omistajan välisen luottamussuhteen ja vuorovaikutuksen muodostumiseen. Nappaa nyt siis luennolta ja koulutuspäivästä vinkit siihen, miten harjoitella hoitotoimet hauskaksi koiran kanssa yhteistyössä!
Tasapainoinen koira: Koiran kanssa yhteistyössä, niin arjessa kuin harrastuksissa!
Miten luon koiraani molemminpuoliseen luottamukseen ja yhteistyöhön perustuvan suhteen ja opetan koiralleni koiralähtöisin, palkitsemiseen perustuvin menetelmin tärkeimpiä arjessa tarvittavia perustaitoja? Mitä perus- ja tukitaitoja tulisi myös harrastuskoiran osata varsinaisten lajitaitojen lisäksi? Mikä avuksi ongelmatilanteissa? Näihin saat vinkkejä Tasapainoinen koira -luennolta & koulutuspäivästä! Pelkän luennon kesto noin 2 tuntia. Koulutuspäivän kesto noin 6 tuntia (sis. luento sekä koirakkopaikat maksimissaan kuudelle koiralle, jokaisella harjoitusaikaa yhteensä noin 30 min).
Luento sisältää teorian lisäksi videoesimerkkejä harjoittelusta.
-Omaehtoisuus ja vuorovaikutteisuus koirankouluttamisessa
-Koiran motivointi ja palkitseminen, toimivien palkkioiden löytäminen, palkkiomerkkien opettaminen ja luopuminen
-Omaehtoinen kontakti ja luoksetulo
-Rauhoittuminen omalle alustalle (taukokäytös) ja siirtymät harjoituksen ja taukopaikan välillä
-Hihnakäytös ja erilaiset häiriöt (toiset koirat, ihmiset, uudet paikat, alustat, äänet jne)
-Koiran lajityyppillisten käyttäytymistarpeiden huomiointi arjessa
Koirakkopaikalle tulijat saavat itse valita, mitä haluavat omalla harjoitusvuorollaan harjoitella. Huomioithan kuitenkin, että koirakkopaikalle osallistuvan koiran tulee pystyä harjoittelemaan vieraiden ihmisten läsnä ollessa ja odottamaan rauhassa omaa vuoroaan esimerkiksi autossa. Mukaan ovat tervetulleita kaiken ikäiset ja tasoiset koirat.
Luennoitsijana & kouluttajana Koirapalvelu Balanssin Anni Saarela (eläintenkouluttaja AT). Anni työskentelee päätoimisesti koirien hyvinvoinnin ja kouluttamisen parissa, keskittyen erityisesti erilaisiin koirien käytöshaasteisiin sekä niin arjessa kuin eri harrastuslajeissakin tärkeisiin perustaitoihin.
Annilla on lisäksi useamman vuoden ajalta kokemusta eri koiraharrastuslajeista ja kilpailemisesta, mm. pk-lajit ja toko. Lisätietoja Annista löydät osoitteesta www.koirapalvelubalanssi.com
Se, miten arjessa tärkeät perustaidot sujuvat ja miten ne koiralle opetetaan vaikuttaa suuresti niin koiran kokonaisvaltaiseen hyvinvointiin kuin myös koiran ja omistajan välisen luottamussuhteen ja vuorovaikutuksen muodostumiseen. Tavoitteena koira, joka pystyy rentoutumaan, on itsevarma ja haluaa toimia yhdessä omistajan kanssa erilaisissa tilanteissa!
Powered by Create your own unique website with customizable templates. Aloita
KURSSIT JA KOULUTUKSET LAIHIALLA